### Beslutning

Sagens behandling udsat.

Endelig vedtagelse af forslag til Lokalplan nr. 1003, Fornyelse af boligområdet Præstevangen, Jakob Rasmussen i [adresse], samt Tillæg nr. 65 til Kommuneplan 2013.

### Resumé

Lokalplanen omfatter det almene boligområde Præstevangen beliggende ved Jakob Rasmussen, Frederikke Clausens Vej og [adresse] i [adresse]. Området er ca. 11,6 ha stort, byzone og ejet af Boligforeningen Århus Omegn.

 Præstevangen består af ca. 650 etageboliger fordelt på boligblokke i 3-5 etager opført fra 1955-68.

 Området vejbetjenes fra Jakob Rasmussen og Herman Schmidt samt den interne André Mortensen.

 Formålet med planen er at skabe mulighed for at realisere Helhedsplanen for boligområdet, hvis formål er at opdatere og forny området, således at det fortsat kan fremstå tidssvarende og attraktivt. Helhedsplanen er udarbejdet på eget initiativ af boligforeningen ud fra et ønske om at foregribe eventuel udvikling til et udsat boligområde. Planen er udarbejdet på baggrund af et omfattende analysearbejde og efterfølgende beboerinddragelse.

 Konkret indeholder lokalplanen bestemmelser for omdannelse, renovering og nybyggeri samt udformning af veje, stier og fællesarealer.

 Lokalplanen ledsages af et kommuneplantillæg, som muliggør, at eksisterende højtbeliggende kældre kan udnyttes til boligformål, og fjerner en bestemmelse om, at der kun kan etableres ny bebyggelse i form af mindre bygninger til fælles formål og mindre bygninger i forbindelse med renovering. Kommuneplanens øvrige bestemmelser fastholdes, herunder bebyggelsesprocent på 60 for området under ét.

 Forslag til Lokalplan nr. 1003 samt forslag til Kommuneplantillæg nr. 65 har været fremlagt offentligt fra den 28. juni til den 30. august 2016. Der er modtaget fem høringssvar, hvoraf en er et samlet høringssvar fra 13 husstande i naboområdet.

 Høringssvarene, der omhandler etageantal, trafik, dagligvarebutik og helhedsplanen, har ikke givet anledning til ændringer af planforslaget.

### Indstilling

At 1) Forslag til Lokalplan nr. 1003, Fornyelse af Præstevangen i [adresse] vedtages endeligt,

 At 2) Tillæg nr. 65 til Kommuneplan 2013 vedtages endeligt,

 At 3) Hørringssvar fremkommet under den offentlige fremlæggelse besvares som angivet i bilag 3.

### Sagens forløb

16-11-2016 Borgmesterens Afdeling påtegning
Fremsendes til Magistraten, Borgmesterens Afdeling har ingen bemærkninger til indstillingen.
 21-11-2016 Magistraten
Fremsendes til [adresse] med bemærkning, at Magistraten i mødet den 21. november 2016 anbefaler, at byrådet tiltræder Magistratsafdelingen for Teknik og Miljøs indstilling af den. 7. november 2016.

 Liva Holm tog forbehold.
 07-12-2016 [adresse]
Fremsendes til Teknisk Udvalg til behandling i henhold til beslutning i byrådets møde den 7. december 2016.
 12-12-2016 Teknisk Udvalg
Sagens behandling udsat.